डण्डाका तीन पुस्तालाई उहाँले शिक्षा दिनुमात्रै भएन, पूरा डण्डालाई नै शिक्षाको घामबाट उज्यालो बनाउनुभयो । उहाँ त्यो ठाउँमा शिक्षाको इतिहास नै बन्नुभयो । केही वर्ष मात्रै भयो तुलसी सर विद्यालयबाट अवकाश हुनुभएको । विद्यालयमा प्रधानाध्यापकबाट अवकाश भएपनि उहाँलाई सेवा गर्ने धीत मरेन होला । त्यसैले, उहाँले ६ वर्ष विद्यालय व्यवस्थापन समितिको अध्यक्ष बनेर सेवा गर्नुभयो । विद्यालयमा नयाँ भवन, खानेपानी, कम्प्यूटर र हरेक कक्षाकोठामा पंखा उहाँकै पालामा जोडिए ।
